Golden Globes: Ons skoonheidsgunstelinge | SARIE
FOTO Instagram / @lilyjcollins
Die Golden Globe-toekennings het gisteraand plaasgevind en bekendes het geskitter in die mooiste grimering en haarstyle. Hier is van ons gunsteling-skoonheidstrends op die rooi tapyt:
Aktrises soos Nicole Kidman, Claire Foy en Emma Stone het almal 'n tikkie pienk lipstiffie saam met sagte metaalskakerings op hul oë gedra.
Donker, meer dramatiese lipkleure het ook 'n oomblik in die kollig geniet. Kerry Washington het 'n purper lipstiffie gekies en Priyanka Chopra 'n dieprooi skakering. Lily Collins se bruinrooi oogskadu het haar helderrooi lippe perfek gekomplementeer. Ons is ook mal oor Lily se haarstyl – 'n vlegsel gekombineer met 'n hoë bolla gaan glo 'n groot tendens in 2017 wees.
Natalie Portman en Tracee Ellis Ross het albei die boonste deel van hul hare teruggebind vir 'n stylvolle voorkoms.
Sienna Miller en Michelle Williams het hul rooitapyt-voorkoms opgekikker met 'n eenvoudige swart lint. Sienna het 'n lint om haar poniestert gebind en Michelle een om haar nek.
Opstyle vir hare
Anna Chlumsky, Thandie Newton en Jessica Biel het almal verkies om hul hare in 'n glansryke opstyl te dra.